Publication: Magyar Közlöny
Issue: MK-2001-84 (Year: 2001, Number: 84)
Era: 1990-2004
Section: 5. A 2001. évi LVIII. törvény 31. §-ának (2) bekezdése értelmében a Magyar Nemzeti Bank által kibocsátott érméket
Paragraph Index: 502

5. A 2001. évi LVIII. törvény 31. §-ának (2) bekezdése értelmében a Magyar Nemzeti Bank által kibocsátott érméket magyar törvényes pénznemben teljesítendő fizetéseknél mindenki köteles névértékben elfogadni. Magyar Nemzeti Bank 2001/84. szám A Földművelésügyi és Vidékfejlesztési Minisztérium f e l h í v á s a az erdőkre vonatkozó országos tűzgyújtási tilalom elrendeléséről Az utóbbi időben a csapadékmentes időjárás, valamint emberi felelőtlenség, gondatlanság következtében jelentősen megnőtt az avar-, a parlag- és az erdőtüzek száma. A további tűzesetek megelőzése érdekében az ország teljes területén lévő erdőkben és az erdőterületek határától számított 200 méteren belüli területen — a kijelölt tűzrakóhelyen is —, valamint a közút és vasút menti fásításokban mindennemű tűzgyújtás, beleértve a parlag- és gazégetést is, 2001. július 19-től átmeneti időre tilos. Kérjük a közúton és vasúton utazókat, hogy égő cigarettacsikket és dohányneműt ne dobjanak ki a járművek ablakán, mert a kiszáradt árokparton, vasúti töltések mellett keletkező tüzek sok esetben közvetlenül erdő- és mezőgazdasági területeket is veszélyeztetnek. Felhívjuk továbbá az erdőben kirándulók, valamint a mezőgazdasági területeken dolgozók figyelmét arra, hogy égő dohányneműt eldobni nem szabad, azt minden esetben gondosan el kell oltani. Aki a tűzvédelmi rendelkezéseket megszegi, szabálysértést követ el. A tilalom feloldására a fokozott tűzveszély elmúltával, későbbi időpontban intézkedik a minisztérium. Földművelésügyi és Vidékfejlesztési Minisztérium Az Adó- és Pénzügyi Ellenőrzési Hivatal elnökének k ö z l e m é n y e a személyi jövedelemadó meghatározott részének felhasználásáról rendelkező magánszemély nyilatkozatára igényt tartó egyház részére történő technikai szám kérelemre történő visszavonásáról A személyi jövedelemadó meghatározott részének az adózó rendelkezése szerinti felhasználásáról szóló 1996. évi CXXVI. törvény módosításáról rendelkező 1997. évi

Source: https://magyarkozlony.hu/hivatalos-lapok/cc924c09a5f7b1772bc3a82f6243d7e1388899ea/dokumentumok/ae2ffddf69728b30db518bb1eb2cb8d956700637/letoltes